O‘zidan uyalmaydigan millionerlar: Gollivudning eng do‘mboq aktrisalari (foto)

Ular qizil yo‘lakchalar hamda yaltiroq muqovalarning zamona go‘zallari deya e’tirof etiladigan aktrisalar bilan baravar turuvchi teng huquqli qahramon. Ushbu ayollar kimlardir o‘ylab topgan standartlarga javob bermaydi, lekin bu ularga omadli, puldor va mashhur bo‘lishda umuman to‘sqinlik qilmaydi.
Kuin Latifa
Latifa xalqaro shou-biznesdagi eng nufuzli  ayollardan biri. U aktrisalikni muvaffaqiyatli qo‘shiqchilikdan boshlagan. Uning bir qancha albomlari chiqqan bo‘lib, hatto “oltin” maqomiga ham sazovor bo‘lgan. Bir necha bora “Gremmi” mukofotiga nomzodligi qo‘yilgan.

 Foto : Cosmopolitan
Keyinchalik u keng ko‘lamli filmlarda paydo bo‘la boshladi. Uning ishtirokidagi “Chikago” filmi 13 marotaba “Oskar” mukofotiga nomzodlikka qo‘yilgan. Latifa doimo do‘mboq ayol bo‘lganidan mamnun, u hech qachon ko‘rinishi ortidan muammoga duch kelmagan. Uning karyerasi, umumbashariy martabasi va dunyo miqyosidagi mashhurligi bilan nozik qomat egalariga muvaffaqiyat va boylik parhez natijasi emasligini isbotladi.
Oktaviya Spenser

Oktaviya “Maxfiy materiallar”, “Katta portlash nazariyasi”, “Tez yordam” seriallarida va “Yetti hayot”, “Murabbiy Karter”, “Xizmatkor” kabi filmdagi mashhur rollari bilan Gollivudni zabt etdi. U oxirgi roli uchun “Oskar” mukofotiga sazovor bo‘ldi. Oktaviya “Gollivudning eng kulgili aktrisasi”dan biri bo‘lishiga qaramay (Entertainment Weekly’ga ko‘ra), kinematografik marosimda juda jiddiy tarzda namoyon bo‘ldi.

Rebel Uilson

Aktrisaning “Muzeydagi tun-3” va “Mukammal ovoz-2” filmidagi yorqin qiyofasi okeanning har ikki tomonidagi tomoshabinlar yodida qoldi. Uning “Chirkin raqs” filmidagi “Hayotim onlari” qo‘shig‘iga ehtirosli raqsi va tragikomik ijrosi juda ham mashhur. Rebel Uilsonni davrning taniqli komediya aktrisalaridan biri deb atash mumkin.

Ma’lumki, Aktrisaning vatani Avstraliya − mashhur aktyorlar beshigi. Balki, uning tug‘ilgan joyi yoki Amerika kinosanoati uchun nostandart ko‘rinishi mos kelganligi, shuningdek, ajoyib iste’dodi tufayli birin-ketin muvaffaqiyatli loyihada ishtirok etib, dadil qadamlar bilan yuqoriga qarab intilmoqda. Kelasi yili kuchli aktyorlar – Penelopa Krus, Ien MakSheyn va Mark Strong kabilarning ishtirokida “Birodar Grimbsi” filmi namoyish etilishi kutilmoqda, shuningdek, “Mukammal ovoz”ning uchinchi qismi chiqarilishi ham e’lon qilingan.
Melissa MakKarti

Melissaning “Ayg‘oqchi” filmidagi ishtiroki o‘ta skeptik kayfiyatdagi tomoshabinlarni ham tashqi ko‘rinish muhim emasligiga ishontirdi. Aktrisa qanday qilib ekranda chindan ham turlicha bo‘lishni biladi: bir vaqtning o‘zida ham ayyor, ham ta’sirchan. Ko‘plab tanqidlarga ostida qolgan aktrisa qizil gilamchadan to‘g‘ridan to‘g‘ri yurib, ko‘plab nominatsiya va kinosanoatining eng nufuzli mukofotlariga sazovor bo‘ldi. Garchi u 50 yoshda bo‘lsa ham, uning quvnoq fe’l-atvori va kuchli quvvati Gollivud cho‘qqisidagi ko‘plab nozik yulduzchalardan ustun turadi.

Sidibe Gabure

Bo‘lajak aktrisa AQShning bir necha kollejlarida tahsil olayotganida yaxshi bilimga ega bo‘lgan. Shu bilan birga, Sidibe “Oskar”ga loyiq rolni talabalik paytidayoq ijro etdi. “Xazina” filmi tomoshabinlar tomonidan iliq, tanqidchilar tomonidan g‘ayrat bilan qabul qilindi. Film taqdimotidan so‘ng aktrisaning surati ko‘plab jurnal muqovalarini bezadi va dizaynerlar taklifi bilan ular yaratgan liboslarda suratga tushdi.